《次韵端礼见寄》
宋代·李处权

自昔孤芳难寄林，乳离漂泊却须禁。
春风不解回双鬓，夜雨何堪搅寸心。
薄日花光怀杜曲，清流竹色梦山阴。
从来玉石崑山火，臭味多君肯嗣音。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。